Charlie Dalin

280pxCharles Dalin e 2023 Titouroù hollek Ganedigezh  10 a viz Mae 1984Le Havre Broadelezh  20px Gall Micher  Bageer-dre-lien Renk  Reder (skiper) Loreadeg Redadeg Aour Argant Arem • Vendée Globe  1  1  • Solitaire du Figaro   2  3 • Championnat de France de course au large en solitaire  2  1  Internet  charliedalin.com
Charlie Dalin zo ur martolod gall bet ganet d'an 10 a viz Mae 1984 en Havr-Nevez.

Yaouankik e krogas gant ar merdeiñ, pa oa c'hwec'h vloaz, e kreizenn vageal Kraozon. D'an oad a bemzek vloaz e reas e redadegoù kentañ. E 2011 e voe degemeret e Porzh ar Forest e pol ar redadegoù en donvor. War un dro e kendalc'has gant e studioù evit mont da savour listri, ur stummadur hag a zo talvoudus-bras dezhañ hiziv an deiz evit sikour empentiñ e vagoù nevez.

E 2012 e c'hounezas an Transat AG2R gant Gildas Morvan. Adalek 2018 e voe harpet gant an embregerezh Apivia evit redek er c'hampionad IMOCA. Ur vag nevez a voe lakaet sevel evitañ e 2019. Er bloaz-se ivez ec'h erruas da gentañ en Transat Jacques-Vabre gant Yann Elies. Da eil e echuas ar Vendée Globe 2020-2021, daoust ma oa an hini kentañ da vont dreist al linenn erruiñ, peogwir e oa bet dalc’het kont eus an amzer dremenet gant Yannick Bestaven evit saveteiñ Kevin Escoffier.

Goude-se e teuas da vezañ skiper ofisiel an embregerezh Macif. Ur vag IMOCA nevez a voe lakaet sevel evitañ, diwar e erbedadennoù. E miz Mezheven 2023 e voe moret Macif santé prévoyance, bloaz hanter a-raok loc'hañ ar Vendée Globe.

D’ar  e c’hounezas ar Vendée Globe, trec’het gantañ rekord ar redadeg e 64 deiz, 19 eur, 22 vunudenn ha 49 eilenn .

 Daveoù 

Rummad:Rederien redadegoù bigi Bro-C'hall
Rummad:Ganedigezhioù 1984